**Mëzogiorno**

E nuvie de pan

scoran o vento.

Fregogge de spegio

s’açendan in mâ.

A creusa de moìn, condia de sâ

a conta co-i pasci

o passo do tempo.

In radda gh’é i scheuggi che pan accoegæ.

O giorno de sô o reciamma a stæ.

D’aggueito un öchin o sta a vedde s’a gh’é.

T’ê ti Boccadase,

e muage che ascondan

coverte de lelloa mesccia a-o giäsemiìn

ne an visto giamin

da-a gente de mâ

ch’a l’anava à pescâ!

T’arröbo co-i euggi

ti intanto regheuggi

a toagia de fî

de-e vitte a vegnî.

Le nuvole di pane/rincorrono il vento. // Briciole di specchio / s’accendono in mare // La “creuza”di mattoni / racconta con i passi / il passo del tempo. // Nella rada ci sono gli scogli che sembrano coricati // Il giorno di sole richiama l’estate // Rintanato un gabbiano sta a guardare se c’è // Sei tu Boccadasse / i muri che nascondono / coperti di edera mischiata al gelsomino / ne hanno visto di stenti / della gente di mare / che andava a pescare! // Ti rubo con gli occhi / tu intanto raccogli / la tovaglia di lino / delle vite a venire.